Samtidig blev Lennons politiske engagement mere og mere tydeligt. Han agiterede stærkt imod [[Vietnamkrigen]] og for fred. Han returnerede den [[Order of the British Empire|orden]], som han havde modtaget af [[Elizabeth 2. af Storbritannien|Dronning Elisabeth II]] i 1965, i protest mod det britiske engagement i [[Vietnamkrigen]] og indblandingen i [[Afrika]] ([[Biafra]]). Lennon og Ono blev gift den 20. marts [[1969]] i [[Gibraltar]] og tilbragte deres [[hvedebrødsdage]] med en sengeliggende demonstration ([[bed-in]]) for fred i [[Amsterdam]]. Demonstrationen blev gentaget i [[Montreal]], hvorunder parret indspillede ''Give Peace a Chance''. Ikke overraskende blev de betragtet som et par [[excentriker]]e, men de var af stor betydning for [[fredsbevægelse]]rne. Lennon valget at udskifte sit mellemnavn ''Winston'' med ''Ono'' for at vise sin samhørighed med hende. Hele denne proces beskrev Lennon i ''The Ballad of John and Yoko'', som blev indspillet af Lennon og McCartney alene.
Musik